stanford-oval/wikipedia huggingface dataset:
יחידת ויטיאז
היסטוריה

ויטיאז נוצרה ב-5 במאי 1991, הוקמה על בסיס פלוגה 6 של שירותי ביטחון הפנים ואורגנה במסגרת כוחות הפנים. היחידה הייתה מעורבת במגוון פעולות ואירועים בברית המועצות עד שנות השמונים, לרוב בשיתוף פעולה עם קבוצת אלפא של הק.ג.ב.
בנובמבר 1991, בעקבות הקונגרס הכל-לאומי הבדלני של העם הצ'צ'ני ברפובליקה הצ'צ'נית של איצ'קריה על מבני ממשל בצ'צ'ניה, הייתה ויטאז חלק מהכוחות שנשלחו להחזיר את שליטת הקרמלין על עיר הבירה גרוזני. פריסתם נחסמה על ידי חיילי המשמר הלאומי הצ'צ'ני מיד לאחר שהונחתו שם כאשר היחידה נסוגה לאחור. בשנים 1992–1993 הוא נשלח לאזור הסכסוך במזרח פריגורודני כדי להילחם במיליציות אינגושטיות אתניות.
ב-3 באוקטובר 1993, במהלך המשבר החוקתי ברוסיה, אנשי ויטיאז בכלי רכב משוריינים הואשמו בהריגה ללא הבחנה של קהל של המפגינים נגד ילצין (רובם לא חמושים) וצופים במרכז הטלוויזיה באוסטנקינו במוסקבה. התקשורת דיווחה על לפחות 46 הרוגים, בהם רורי פק ושלושה עיתונאים נוספים. הירי התחיל בתגובה להמון שירה RPG-7. כפי שלוחם הוויטיאז לשעבר גנאדי טרנובסקי סיפר בזיכרונותיו 'כומתות הארגמן', כמעט בלתי אפשרי לירות בטעות RPG-7 וחברי יחידת ויטאז פתחו באש בהתאם לחוקים שהיו בתוקף באותה תקופה בנושא שימוש בכוח קטלני. מפקד היחידה, אל"ם סרגיי ליסיוק, זכה בעיטור גיבור הפדרציה הרוסית על מעשיו באוסטנקינו, אשר בזכותם ניצל שלטונו של ילצין מהאופוזיציה".
משנת 1994 ויטיאז פעלה במלחמת צ'צ'ניה הראשונה, ונטלה חלק במתקפת הכוחות הפדרליים באזור ארגון וגודרמס וכן נגד המורדים בצפון הקווקז. ייתכן שלוחמי ויטיאז נכחו במהלך הטבח בסמאשקי בצ'צ'ניה בשנת 1995. היחידה השתתפה גם במשבר בני הערובה בקיזליאר-פרבומאיסקויה בשנת 1996 ובמשבר הערובה בתיאטרון במוסקבה בשנת 2002.
ב-1 בספטמבר 2008, היחידות ויטיאז ורוס הושבתו באופן רשמי ומוזגו לתוך יחידה אחת, מרכז המבצעים המיוחדים 604, תחת יחידת ODON.
ב-5 באפריל 2016, הוקם המשמר הלאומי של רוסיה, מה שהביא לפירוק כוחות הפנים של רוסיה והעברת הפיקוד של מרבית הכוחות המיוחדים של המשטרה למשמר הלאומי. השם ולוגו היחידה הישן משמשים חברת אבטחה פרטית ומרכז הכשרה שהקים המפקד לשעבר של היחידה, סרגיי ליסיוק.
ראו גם

ברקוט
אומו"ן
SOBR
הערות שוליים

1 2  Dead Spy's Photo Used in Target Practice
↑  Knights saved the day: Elite squad snatched TV centre from rebels' hands
↑  "Sergei Lysyuk – Отдельная Дивизия Оперативного Назначения | ОДОН ВВ МВД". אורכב מ-המקור ב-2013-04-17. נבדק ב-2012-08-25.
יוקינארי סוגאווארה

יוקינארי סוגאווארה (נולד ב-28 ביוני 2000) הוא כדורגלן יפני המשחק כמגן ימני במועדון האנגלי סאות'המפטון ובנבחרת יפן.
קריירת מועדונים

סוגאווארה התחיל את הקריירה שלו במחלקת הנוער של נגויה גראמפוס. הוא ערך את הופעת הבכורה שלו בקבוצה הבוגרת בפברואר 2018, ובכך הפך לשחקן השני הצעיר ביותר שמשחק בליגת העל היפנית בגיל 17 שנים ו-7 חודשים.
ביוני 2019 הושאל סוגאווארה לעונה אחת לא.ז. אלקמאר ההולנדית. הוא ערך את הופעת הבכורה שלו ביולי 2019 במוקדמות הליגה האירופית. באוגוסט 2019 כבש את שער הבכורה שלו במדי אלקמאר בניצחון 4 - 0 על פורטונה סיטארד.
בפברואר 2020 חתם סוגאווארה על חוזה ל-5 שנים באלקמאר. הוא זכה בתואר הכדורגלן הצעיר של השנה בליגה ההולנדית בינואר 2022 ובאוגוסט 2023.
ביולי 2024 חתם סוגאווארה בסאות'המפטון מהפרמייר ליג.
נבחרת לאומית

סוגאווארה ייצג את יפן בגביע העולם עד גיל 17 ב-2017. הוא ערך את הופעת הבכורה שלו בנבחרת יפן הבוגרת באוקטובר 2020 בתיקו 0-0 נגד קמרון. במרץ 2023 פתח לראשונה בהרכב נבחרת יפן נגד אורוגוואי.
נכלל בסגל נבחרת יפן לטורניר גביע אסיה 2023.
הערות שוליים

↑  風間監督「年齢は関係ない」…名古屋17歳DF菅原由勢が堂々開幕戦フル出場, gekisaka
↑  AZ legt Sugawara definitief vast, az
↑  "Saints seal Sugawara signing". Southampton FC. 14 ביולי 2024. נבדק ב-14 ביולי 2024. {{cite web}}:  (עזרה)
↑  🔹𝗦𝗔𝗠𝗨𝗥𝗔𝗜 𝗕𝗟𝗨𝗘🔹⚽メンバー発表⚽ בחשבון הטוויטר הרשמי של התאחדות הכדורגל היפנית, 1 בינואר 2024 (ביפנית)
| נבחרת יפן – גביע אסיה בכדורגל 2023 |
| --- | --- | --- |
|  1 מאקאווה •  2 סוגאווארה •  3 טאניגוצ'י •  4 איטקורה •  5 מוריטה •  6 אנדו •  7 מיטומה •  8 מינאמינו •  9 אואדה •  10 דואן •   11 הוסויה •  12 נוזאווה • 13 נקמורה •  14 ג'. איטו • 15 מצ'ידה • 16 מאיקומה • 17 הטאטה • 18 אסאנו • 19 נקאיאמה • 20 קובו • 21 ה. איטו • 22 טומיאסו • 23 סוזוקי • 24 וטאטנבה • 25 מאדה • 26 סאנו • מאמן: מוריאסו |  1 מאקאווה •  2 סוגאווארה •  3 טאניגוצ'י •  4 איטקורה •  5 מוריטה •  6 אנדו •  7 מיטומה •  8 מינאמינו •  9 אואדה •  10 דואן •   11 הוסויה •  12 נוזאווה • 13 נקמורה •  14 ג'. איטו • 15 מצ'ידה • 16 מאיקומה • 17 הטאטה • 18 אסאנו • 19 נקאיאמה • 20 קובו • 21 ה. איטו • 22 טומיאסו • 23 סוזוקי • 24 וטאטנבה • 25 מאדה • 26 סאנו • מאמן: מוריאסו | יפן |
יחידת עילית (סרט, 2007)

ערך זה עוסק בסרט ברזילאי מ-2007. אם התכוונתם לסרט בריטי מ-2011, ראו .
| --- | --- |

 מבוסס על:  ספר יחידת עילית משנת 2006
 בימוי:  ג'וזה פדיליה 
 הופק בידי:  ג'וזה פדיליה
 תסריט:  ברוליו מנטובני 
 עריכה:  דניאל רזנדה 
 שחקנים ראשיים:  ואגנר מורה
 מוזיקה:  פדרו ברומפמן 
 צילום:  פדרו ברומפמן
 מדינה:  ברזיל 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  5 באוקטובר 2007
 משך הקרנה:  118 דק' 
 שפת הסרט:  פורטוגזית 
 סוגה:  סרט פשע, סרט דרמה 
 תקציב:  11,000,000 ריאל ברזילאי
 הכנסות:  24,666,621 ריאל ברזילאי
 הכנסות באתר מוג'ו:   elitesquad
 פרסים:  פרס דב הזהב 
 סרט הבא:  Elite Squad: The Enemy Within 
 אתר רשמי
 דף הסרט ב־IMDb
 
יחידת עילית (בפורטוגזית: Tropa de Elite) הוא סרט קולנוע ברזילאי בבימויו של ג'וזה פדיליה ובכיכובו של ואגנר מורה. זהו מותחן פשע המגולל את אופי הפעילות בריו דה ז'ניירו של הגדוד למבצעים מיוחדים של המשטרה הצבאית של ברזיל.
הסרט מבוסס על ספר באותו השם מאת הסוציולוג לואיז אדוארדו וקציני היחידה לשעבר, אנדרה בטיסטה ורודריגו פימנטל. הסרט זכה להצלחה מסחרית רבה והפך לתופעה תרבותית בברזיל, כששיר הנושא שלו הפך למפורסם מאוד. הסרט זכה בפרס דב הזהב בפסטיבל הסרטים הבין-לאומי בברלין ב-2008. סרט ההמשך שלו "יחידת עילית 2" יצא באוקטובר 2010.
עלילת הסרט

בשנת 1997, לפני ביקור האפיפיור בריו דה ז'ניירו, קפטן נסקימנטו מהגדוד המשטרתי למבצעים מיוחדים (BOPE) מונה לחסל את הסיכונים של סוחרי הסמים בשכונת עוני מסוכנת ליד המקום שבו האפיפיור מתכוון להתאכסן.
קפטן נסקימנטו מנסה למצוא אדם שיחליף אותו מפני שאשתו בהריון והוא מתכוון להתפטר מהפיקוד ולאמן מגויסים חדשים. בינתיים, שני החברים האידיאליסטים נטו ומטיאס מצטרפים לחייל המשטרה הצבאית בכוונה להיות אנשי משטרה הגונים ולהילחם בפשע. אולם, הם רואים רק שחיתות, אנשים חסרי כושר וביורוקרטיה מטופשת במשטרה הצבאית. בעקבות תקרית רצינית, הם מחליטים להצטרף ל-BOPE. החיים של קפטן נסקימטו, נטו ומטיאס משתלבים בין החודשים, בהתחלה בתקופת האימונים הקשים ואחר כך בפעולות נגד סוחרי סמים.
נסקימנטו מאמין שנטו יכול להיות המחליף שלו, אבל ההתייחסות האימפולסיבית שלו מסכנת את ההחלטה. אחר כך, מטיאס הנבון נראה כבחירה הנכונה, אבל זה האחרון צריך להוכיח שיש לו לב.
יחסי בולגריה–קפריסין

| יחסי בולגריה–קפריסין |
| --- | --- |
בולגריה: קפריסין


בולגריה: קפריסין
שטח (בקילומטר רבוע)
110,879: 9,251
אוכלוסייה
6,746,791: 1,361,415
תמ"ג (במיליוני דולרים)
101,584: 32,230
תמ"ג לנפש (בדולרים)
15,057: 23,674
משטר
רפובליקה

יחסי בולגריה–קפריסין הם היחסים הדיפלומטיים בין בולגריה לקפריסין. בולגריה הייתה אחת המדינות הראשונות שהכירו בעצמאות קפריסין ב-1960, מה שהוביל לחגיגת 50 שנות יחסים דיפלומטיים בין שתי המדינות ב-2010. יחסים אלו התפתחו בצורה חיובית על הבמה הבינלאומית כמו גם במסחר ובעניינים אסטרטגיים. שתי המדינות חברות מלאות באיחוד האירופי. בולגריה התקבלה כחברה באיחוד האירופי ב-2007, ואילו קפריסין התקבלה כחברה באיחוד האירופי ב-2004.
היסטוריה

הקשרים בין שתי המדינות נמשכים מאתיים שנה אחורה כאשר מורדים בולגרים שנלחמו בעות'מאנים נתפסו והובאו לניקוסיה. במהלך מאסרם, הם פיתחו חברויות חזקות עם המקומיים בעוד שבוי אחד אפילו כתב יומן אינפורמטיבי על חיי ניקוסיה בשנות ה-1800.
יחסי חינוך

בחמשת העשורים האחרונים, עד 5,000 סטודנטים קפריסאים יצאו לבולגריה במלגות שהוענקו על ידי ממשלת בולגריה. שרת העבודה Sotiroula Charlambous ודובר הממשלה סטפנוס סטפנו הם שניים מהבוגרים היותר גבוהים של דוברי בולגרית. וכיום יש כ-800 סטודנטים קפריסאים בבולגריה. במיוחד דובר הממשלה סטפנו למד באקדמיה למדעי החברה והמנהל החברתי בסופיה (1984–1989) וקיבל תואר במדעי המדינה. במהלך לימודיו היה מעורב באופן פעיל בתנועת הסטודנטים ושימש כנשיא אגודת הסטודנטים של הקפריסאים בבולגריה.
שיתוף פעולה כלכלי

קפריסין היא אחד המשקיעים החזקים ביותר בבולגריה, כאשר ההשקעה הקפריסאית הגיעה ל-1.7 מיליארד אירו ב-2010. עמותה בחסות לשכת המסחר והתעשייה של קפריסין נוסדה בשם "איגוד העסקים של קפריסין-בולגריה" להלן "ההתאחדות" ושמה לה למטרה לקדם, להרחיב ולעודד יחסי כלכלה ומסחר בין הרפובליקה של קפריסין והרפובליקה של בולגריה.
נציגויות דיפלומטיות

בולגריה מחזיקה בקפריסין שגרירות בניקוסיה וקונסוליה כללית בלימסול.
קפריסין מחזיקה בבולגריה שגרירות בסופיה ומשרד דיפלומטי בבורגס.
יאן קליין

| --- | --- |

 לידה:  8 ביוני 1912 
 מדינה:  ממלכת ארצות השפלה 
 מקצוע:  מורה להתעמלות 
 מידע חסיד אומות העולם
 פרסים והוקרה:  חסיד אומות העולם (28 במאי 1974) 
 קישורים חיצוניים
 יד ושם:  יאן קליין
 
יאן קליין (בהולנדית: Jan Kasper Klein, נולד ב-8 ביוני 1912) היה מורה להתעמלות בבית ספר בדלפט שבהולנד וחסיד אומות העולם.
פעילותו בתקופת השואה

זמן מה לאחר כיבוש הולנד על ידי גרמניה הנאצית אפשר קליין ליהודי בשם מישה אלקן להתגורר עמו. החל מינואר 1943 אפשר קליין גם לקופץ למים היהודי בוב דנבום (Bob Denneboom), שעד אז הסתתר במקומות מסתור שונים, לגור עמו. באביב 1942, עם תחילת גירושיהם של יהודי הולנד למחנות השמדה, הסתיר בביתו קליין את כל בני משפחתו של דנבום, ובסך הכל 17 יהודים. כדי לתת הסבר משכנע לשכניו בדבר העובדה שהוא מביא ככרות לחם רבים לביתו, סיפר להם קליין שהוא מפעיל עסק לפירורי לחם. בתקופת המלחמה הועסק יאן בהפצת מזון, ועיסוק זה אפשר לו לנוע בחופשיות ברחבי העיר. באמצעות קשריו עם המחתרת ההולנדית האנטי-נאצית הצליח קליין להשיג כרטיסי מזון וכך לספק מזון נוסף למסתתרים. חלק מהיהודים המסתתרים הועברו בחשאי מעת לעת אל בית אמו של קליין בעיר האג.
חשיפתו ומעצרו

ב-16 בפברואר 1944 פשטו הגרמנים על בתיהם של קליין ושל אמו. כולם נעצרו, כולל יאן, גב' קליין ומישה אלקן. רק בוב דנבום נמלט. מבין 19 האנשים שנעצרו, רק חמישה שרדו את המחנות. הוריו של בוב, אחותו ובעלה, נרצחו באושוויץ. חברו של בוב, סימון ווס, נרצח בגרמניה. יאן קליין, שנכלא בדכאו, ואמו, גב' קליין בת ה-65 שנכלאה בווכט, שרדו. מבין היהודים שרדו רק שלושה: מישה, שעלה לישראל לאחר המלחמה; רוזה ווס-רייקסמן, שלאחר מכן נישאה לבוב דנבום; וקרוב רחוק של בוב. מקס ון פרג הגיע לדירת המסתור של יאן קליין בספטמבר 1943 לאחר שדירת המסתור של משפחתו בדלפט נחשפה בעקבות הלשנה. הוא נתפס שם בפשיטת הגרמנים, הועבר לאושוויץ ולא שב.
לאחר המלחמה

לאחר המלחמה שב קליין לעבודתו כמורה להתעמלות.
הכרה

ב-1974 הכיר יד ושם בקליין כחסיד אומות העולם.
הערות שוליים

↑  על בוב דנבום, באתר יד ושם
יחסי בולגריה–צ'ילה

| יחסי בולגריה–צ'ילה |
| --- | --- |
בולגריה: צ'ילה


בולגריה: צ'ילה
שטח (בקילומטר רבוע)
110,879: 756,102
אוכלוסייה
6,746,791: 19,788,712
תמ"ג (במיליוני דולרים)
101,584: 335,533
תמ"ג לנפש (בדולרים)
15,057: 16,956
משטר
רפובליקה: רפובליקה דמוקרטית

יחסי בולגריה–צ'ילה הם יחסי החוץ בין בולגריה לצ'ילה.
היסטוריה

היחסים בין שתי המדינות מקורם במחצית הראשונה של המאה ה-20. בשנת 1935 הוקמה לראשונה נציגות דיפלומטית בולגרית בצ'ילה. ב-1 במאי 1943 ניתק נשיא צ'ילה חואן אנטוניו ריוס את היחסים עם ממשלת בולגריה, למרות העובדה שעד אותה העת לא הייתה נציגות דיפלומטית רשמית באותה מדינה. בסוף מלחמת העולם השנייה, האינטרסים הצ'יליאניים בבולגריה הושארו בידי ארצות הברית. ב-25 בפברואר 1965, שתי המדינות הסכימו לחדש את יחסיהן, כאשר השגריר הבולגרי טנטשה מטצ'קב הציג את תעודותיו בצ'ילה. בשנה שלאחר מכן הסמיכה ממשלת צ'ילה את השגריר ביוגוסלביה, מיגל סראנו פרננדס, כנציג אף לבולגריה. בשנת 1970 נחתם הסכם סחר בין צ'ילה לבולגריה. ב-3 בספטמבר 1973, לאחר ההפיכה בצ'ילה בשנת 1973, ניתקה בולגריה את היחסים הדיפלומטיים שלה עם צ'ילה, אם כי לא ביטלה את החוזים הדו-צדדיים שנחתמו בין שתי המדינות. עם חזרתה של הדמוקרטיה לצ'ילה ונפילת הסוציאליזם הבולגרי, ב-6 באפריל 1990, חתמו שתי המדינות על הסכם לחידוש היחסים הדיפלומטיים, לאחר מכן פתח משרד החוץ הבולגרי משלחת סחר בסנטיאגו דה צ'ילה, שהועלה מאוחר יותר למעמד השגרירות. אולם בשנת 2011, בולגריה החליטה לסגור את שגרירותה בצ'ילה מסיבות תקציביות.
בתחילת המאה ה-21 שתי המדינות קבעו את מנגנון ההתייעצויות הפוליטיות וקיימו פגישות בסופיה בשנים 2003 ו-2009. כתוצאה ממקרים אלו, בולגריה וצ'ילה ניהלו משא ומתן וחתמו על הסכמים בנוגע לפטור אשרות לדיפלומטים (2004). ושיתוף פעולה באנטארקטיקה (2006), בנוסף להסכם הסחר עליו חתמה צ'ילה עם האיחוד האירופי. בינואר 2005, שר החוץ הבולגרי ביקר במכון האנטארקטי הצ'יליאני בפונטה ארנס, על מנת ללמוד יותר על הפרויקטים בשיתוף ולדון בפעילויות בעתיד, שכן בולגריה מחזיקה את הבסיס סן קלמנטה דה אוחריד באנטארקטיקה באזור שנתבע על ידי צ'ילה. בשנת 2015 צוינו 80 שנה לכינון היחסים הדיפלומטיים בין שתי המדינות, שנחגגו באמצעות פרסום התרגום הראשון לשפה הבולגרית של יצירות מאת גבריאלה מיסטרל.
ביקורים רשמיים

נשיא בולגריה גאורגי פרבאנוב ושר החוץ סולומון פאסי ביקרו בצ'ילה בשנת 2005, ואילו סגן שר החוץ גרגנה גרנצ'רובה ביקר בצ'ילה בשנת 2006. בפסגה I של קהילת מדינות אמריקה הלטינית והאיים הקריביים בשנת 2013, שהתקיימה בסנטיאגו דה צ'ילה השתתפה בה משלחת בראשות שר החוץ הבולגרי, ניקולאי מלאדנוב.
יחסים מסחריים

בתחום הכלכלי-מסחרי, היחסים בין שתי המדינות הם חלק מהסכם ההתאגדות בין צ'ילה לאיחוד האירופי, שנכנס לתוקף מאז 2003. בשנת 2016, חילופי המסחר בין שתי המדינות הסתכמו ב-255 מיליון דולר. המוצרים העיקריים המיוצאים על ידי צ'ילה הם מינרלים מנחושת ותרכובותיהם (שהסתכמו ב-95% מהסחר הדו-צדדי בשנת 2016), ואילו אלה שיוצאו על ידי בולגריה לצ'ילה כללו בעיקר מכשירים רפואיים, ומוצרי מתכת.
נציגויות דיפלומטיות

בולגריה מיוצגת בצ'ילה באמצעות שגרירותה בבואנוס איירס, ארגנטינה, ובנוסף היא מחזיקה 2 קונסוליות כבוד באוסורנו ופונטה ארנס.
צ'ילה מיוצגת בבולגריה באמצעות שגרירותה בבוקרשט, רומניה, ובנוסף היא מחזיקה קונסוליית כבוד בסופיה.
יחידת עילית (ספר)

| --- | --- |

 מידע כללי
 מאת:  אנדרה בטיסטה, רודריגו פימנטל, לואיז אדוארדו סוארז 
 שפת המקור:  פורטוגזית 
 סוגה:  רומן 
 הוצאה
 תאריך הוצאה:  2006 
 קישורים חיצוניים
 מסת"ב:  978-85-7302-773-0
 
יחידת עילית (בפורטוגזית: Elite da Tropa) הוא ספר ברזילאי, שנכתב על ידי קציני המשטרה לשעבר אנדרה בטיסטה ורודריגו פימנטל יחד עם לואיס אדוארדו סוארס. הוא פורסם לראשונה בשנת 2006. הספר עובד לסרט המצליח יחידת עילית.
תקציר הספר

ספר זה מגולל על סמך עובדות אמיתיות את סיפורו של הגדוד המשטרתי למבצעים מיוחדים (Batalhão de Operações Policiais Especiais, BOPE), הנחשב לחוליית עילית במשטרה הצבאית של ריו דה ז'ניירו. הספר מציג את הקצינים מ-BOPE ככוח מושחת ואלים באופן קיצוני.
ספר זה מתאר גם את התוכנית להתנקש בחייו של לאונל בריזולה, מושל ריו דה ז'ניירו.
הערות שוליים

↑  "IPS – BRAZIL: Book Takes Dark Journey into World of Police Corruption | Inter Press Service". Ipsnews.net. 2006-07-27. נבדק ב-2013-11-17.
↑  Brazil Today: An Encyclopedia of Life in the Republic: An Encyclopedia of ... - John J. Crocitti, Monique Vallance - Google Books. Books.google.co.uk. 2011-12-31. נבדק ב-2013-11-17.
ערך זה הוא קצרמרבנושא ספרים. אתם מוזמנים לתרום לוויקיפדיה ו.
יחסי נאורו–רוסיה

| יחסי נאורו–רוסיה |
| --- | --- |
נאורו: רוסיה


נאורו: רוסיה
שטח (בקילומטר רבוע)
21: 17,098,242
אוכלוסייה
11,967: 144,612,532
תמ"ג (במיליוני דולרים)
154: 2,021,421
תמ"ג לנפש (בדולרים)
12,880: 13,978
משטר
רפובליקה: רפובליקה פדרלית נשיאותית

יחסי נאורו–רוסיה הם היחסים הדו-צדדיים בין נאורו לרוסיה. רוסיה מיוצגת בנאורו דרך שגרירותה בקנברה, אוסטרליה.
מימון רוסי

המאפיה הרוסית השתמשה בבנקים של נאורו להלבנת הון במהלך שנות התשעים; בבנקים של נאורו הוחזקו כ-70 מיליארד דולר בבעלות גורמים מהמאפיה הרוסית. סכום זה היה שווה לפי 700 מהתפוקה השנתית במדינה. הכסף הועבר מהבנקים הרוסים לחשבונות של בנקים בנאורו, בעיקר כדי להתחמק ממסים כמקלט מס.
תפקידה של נאורו בהלבנת הון רוסית משך תשומת לב ברחבי העולם, במיוחד לאחר פיגועי 11 בספטמבר בשנת 2001, אז גברה הדאגה למימון הטרור. הוושינגטון פוסט דיווח כי: "הרשויות הבינלאומיות אומרות כי נאורו מעניקה יותר ויותר כיסוי לפשע המאורגן הרוסי" וציטט בכיר בממשלת ארצות הברית:
הבנק המרכזי של רוסיה הגיע אלינו ואישר כי כמויות גדולות של הון רוסי זורמות אל נאורו ומחוצה לה, וזה עורר חששות מצידם ומצדנו, ואכן זה בהחלט העלה חשד.
בשנת 2000, נשיא נאורו, רנה האריס, הגיב לטענות על תנועות כסף לא חוקיות באומרו "נאורו לא סובלת פעילות פלילית במערכת הפיננסית שלה".
הכרתה של נאורו באבחזיה ובדרום אוסטיה

בשנת 2009 הפכה נאורו למדינה הרביעית שהכירה בעצמאותן של רפובליקות אבחזיה ודרום אוסטיה, שהיו חלק מגאורגיה. על פי הדיווחים, רוסיה נותנת לנאורו בתמורה סיוע הומניטרי בסך 50 מיליון דולר. היחסים הדו-צדדיים של נאורו עם מוסקבה התחזקו עוד יותר לאחר שנאורו הכירה באבחזיה ב-15 בדצמבר 2009 ובדרום אוסטיה למחרת. שר החוץ של נאורו, קרן קקה, הצהיר: "אני מקווה שמדינות אחרות ילכו בעקבות הדוגמה שלנו ויכירו גם הן בעצמאות אבחזיה". הנושא טופל בישיבת החורף של הפרלמנט.
פקידים רוסים ביקרו בנאורו במרץ 2010, כדי לדון בהקצאת "מענק הסיוע הענק" שרוסיה תספק למדינה הקטנה.
יחסי נאורו–סין

| יחסי נאורו–סין |
| --- | --- |
נאורו: הרפובליקה העממית של סין


נאורו: סין
שטח (בקילומטר רבוע)
21: 9,596,967.75
אוכלוסייה
11,967: 1,418,507,662
תמ"ג (במיליוני דולרים)
154: 17,794,782
תמ"ג לנפש (בדולרים)
12,880: 12,545
משטר
רפובליקה: רפובליקה עממית

יחסי נאורו–סין הם יחסי החוץ בין נאורו וסין.
היסטוריה

ב-31 במרץ 1976, נשיא נאורו האמר דה רוברט, מלווה בשגריר סין בתאילנד צ'י דזה מין, ביקר בתערוכת הרפובליקה העממית של סין שהתקיימה בבנגקוק. בספטמבר של אותה שנה, דה רוברט שלח מברק תנחומים על מותו של מאו דזה-דונג. מ-24 בפברואר עד 2 במרץ 1979, ביקר שגריר סין בפיג'י מי גווג'ון בנאורו וניהל שיחה ידידותית עם נשיא נאורו האמר דה רוברט.
ב-4 במאי 1980, נאורו כוננה יחסים דיפלומטיים עם הרפובליקה של סין. ב-21 ביולי 2002, כוננה נאורו יחסים דיפלומטיים עם הרפובליקה העממית של סין, לפיכך, ב-23 ביולי הודיעה הרפובליקה של סין כי תנתק את היחסים הדיפלומטיים עם נאורו. עם זאת, נאורו חידשה את היחסים הדיפלומטיים עם הרפובליקה של סין ב-14 במאי 2005. לפיכך הרפובליקה העממית של סין החליטה לנתק את היחסים הדיפלומטיים ב-27 במאי ולהשהות את כל ההסכמים בין המדינות. לאחר מכן העניינים הרלוונטיים של נאורו נמצאו בסמכות השיפוט של שגרירות הרפובליקה העממית של סין בפיג'י.
ב-15 בינואר 2024 החליטה נאורו לנתק פעם נוספת את היחסים עם טאיוואן וב-24 בינואר באותה שנה חידשה את יחסיה עם הרפובליקה העממית של סין.
יחידת צור

|  פרטים |
| --- | --- |
 מדינה:  ישראל ישראל
 שיוך:   שירות בתי הסוהר
 סוג:  יחידה מיוחדת
 פיקוד
 דרגת המפקד:    סגן גונדר
 מפקד נוכחי:  אלישב סאסי
יחידת צור היא יחידה ייעודית בשירות בתי הסוהר, אשר הוקמה במטרה להגן על הציבור מפני ביצוע עבירות מין חוזרות על ידי עברייני מין הנמצאים תחת פיקוח. היחידה פועלת מכוח חוק הגנה על הציבור מפני ביצוע עבירות מין התשס"ו 2006. בשנת 2018 חתם השר לביטחון פנים גלעד ארדן על צו המתיר סמכות לקציני הפיקוח של היחידה לעצור עברייני מין מחוץ לכלא לאחר שורה של מקרים שבהם קציני הפיקוח נאלצו לחכות למשטרה ועבודתם נפגעה.
קציני הפיקוח של היחידה מבצעים פעילות מבצעית הכוללת מעקבים, תצפיות, חיפושים, בדיקות סמים ואלכוהול, ובדיקות במרחב הווירטואלי. הפעילות מתבצעת בכל שעות היממה במטרה לסכל כוונות של מפוקחים לביצוע עבירות מין חוזרות.
מטרות ופעילויות

איתור ומעקב – היחידה עוסקת באיתור מפוקחים העלולים לבצע עבירות מין חוזרות וביצוע מעקבים אחריהם.
סיכול כוונות – מניעת ביצוע עבירות מין על ידי פעילות מבצעית שוטפת.
פעילות גלויה וסמויה – הפעילות כוללת גם פעילויות סמויות וגם גלויות, כולל חיפושים במרחבים שונים.
היחידה מפקחת על למעלה מ-1,000 עברייני מין, כאשר למעלה מ-70% מהמפוקחים פגעו בקטינים. היחידה מחזיקה בסמכויות עיכוב ומעצר כלפי המפוקחים ומתמודדת עם מאות מקרים של הפרות צווים ועבירות מין בפועל מדי שנה.
הערות שוליים

1 2  איציק סבן, אושר: קציני פיקוח יוכלו לעצור עברייני מין, באתר ישראל היום, 23 באוקטובר 2018
1 2  יחידת צור, באתר שירות בתי הסוהר
↑  יחידת צור, באתר הכנסת
↑  דנה ירקצי‏, עיניים פקוחות לרווחה: היחידה שמנסה למנוע את עבירת המין הבאה, באתר וואלה, 18 בפברואר 2017
יחסי נאורו–צ'ילה

| יחסי נאורו–צ'ילה |
| --- | --- |
נאורו: צ'ילה


נאורו: צ'ילה
שטח (בקילומטר רבוע)
21: 756,102
אוכלוסייה
11,967: 19,788,712
תמ"ג (במיליוני דולרים)
154: 335,533
תמ"ג לנפש (בדולרים)
12,880: 16,956
משטר
רפובליקה: רפובליקה דמוקרטית

יחסי נאורו–צ'ילה הם היחסים הדיפלומטיים הרשמיים שבין רפובליקת נאורו לבין הרפובליקה של צ'ילה.
היסטוריה

היחסים הדיפלומטיים הרשמיים שבין רפובליקת נאורו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין נאורו לצ'ילה כוננו באופן רשמי ב-6 בפברואר 1981.
אזרחי צ'ילה שרוצים להיכנס, לבקר ולשהות בנאורו זקוקים לאשרה על מנת לעשות כן. גם אזרחי נאורו שרוצים להיכנס, לבקר ולשהות בצ'ילה זקוקים לאשרה על מנת לעשות כן.
נציגויות דיפלומטיות

צ'ילה אינה מיוצגת בנאורו, הן בדרג השגרירות והן בדרג הקונסולרי. צ'ילה האמינה את שגרירותה שבקנברה, בירת אוסטרליה הסמוכה, על נאורו.
נאורו אינה מיוצגת בצ'ילה, הן בדרג השגרירות והן בדרג הקונסולרי.
יחסי בולגריה–קנדה

| יחסי בולגריה–קנדה |
| --- | --- |
בולגריה: קנדה


בולגריה: קנדה
שטח (בקילומטר רבוע)
110,879: 9,984,670
אוכלוסייה
6,746,791: 39,838,945
תמ"ג (במיליוני דולרים)
101,584: 2,140,086
תמ"ג לנפש (בדולרים)
15,057: 53,718
משטר
רפובליקה: מונרכיה חוקתית

יחסי בולגריה–קנדה הם יחסי החוץ בין בולגריה לקנדה.
סקירה כללית

קנדה ובולגריה נהנות מיחסים דו צדדיים טובים מאוד, שהודגשו על ידי חברות משותפת בלה פרנקופוני. בין המדינות מתקיימים סחר והשקעה גוברים, שיתוף פעולה צבאי וביטחוני יעיל, ויחסים אקדמיים ותרבותיים הולכים וגוברים בין שתי המדינות.
קונסול הכבוד של קנדה בסופיה ממלא תפקיד פעיל בטיפוח היחסים הפוליטיים, המסחריים והתרבותיים בין קנדה לבולגריה. משרדו מציע תמיכה קונסולרית לאזרחים קנדים וכן שירותי נציבות סחר ותמיכה בבולגריה.
יותר מ-30,000 קנדים ממוצא בולגרי חיים בקנדה ותרמו תרומות ייחודיות ובעלות ערך לקנדה. כ-1,000 קנדים מתגוררים באופן קבוע בבולגריה וכ-15,000 קנדים ביקרו בבולגריה בשנת 2011.
יחסי סחר

בולגריה היא אחת השותפות הגדולות ביותר של קנדה בסחר בסחורות בדרום מזרח אירופה, והסחר הבילטרלי הגיע בשנת 2012 ל-369.3 מיליון דולר. חברות קנדיות חשובות לתעשיית הכרייה בבולגריה ומגלות עניין בענף הנפט והגז בחיפושים יבשתיים וגם בחיפושים ימיים. הזדמנויות עסקיות של חברות קנדיות קיימות בבולגריה בתחום הטלקומוניקציה, שירותי שדות תעופה, ייצור חשמל וחקלאות.
חוזים והסכמים דו צדדיים

הסכם הימנעות ממס כפול שנחתם ב-3 במרץ 1999.
נציגויות דיפלומטיות

שגריר קנדה בבוקרשט, רומניה מוסמך אף לבולגריה, ואילו קונסוליית כבוד בסופיה מסייעת לאינטרסים קנדיים בבולגריה. בולגריה מחזיקה בקנדה שגרירות באוטווה וקונסוליה כללית בטורונטו. איש עסקים קנדי יליד בולגריה, איל הבנייה והפילנתרופ איגנט קנף הוא קונסול הכבוד של בולגריה בקנדה.
יחידת עילית (סרט, 2011)

ערך זה עוסק בסרט בריטי משנת 2011. אם התכוונתם לסרט ברזילאי משנת 2007, ראו .
| --- | --- |

 מבוסס על:  The Feather Men 
 בימוי:  Gary McKendry 
 הופק בידי:  סיגורג'ון סיגווטסון 
 תסריט:  Gary McKendry 
 עריכה:  ג'ון גילברט 
 שחקנים ראשיים:  איבון סטרהובסקי מייקל דורמן Michael Carman מתיו נייבל פיראס דיראני Nick Tate Tim Hughes Riley Evans Rodney Afif Stephen Phillips Simon Armstrong Chris Anderson גרנט בוולר דומיניק פרסל ג'ייסון סטיית'האם קלייב אוון Bille Brown רוברט דה נירו איידן יונג אדוואלה אקינואויה-אגבאג'ה בן מנדלסון Michael Carman 
 מוזיקה:  ריינולד הייל 
 צילום:  סיימון דוגן 
 מדינה:  אוסטרליה, ארצות הברית, הממלכה המאוחדת 
 חברה מפיצה:  פורום הונגריה, אולפני וולט דיסני, Open Road Films, Entertainment Film Distributors, נטפליקס 
 שיטת הפצה:  וידאו על פי דרישה 
 הקרנת בכורה:  27 באוקטובר 2011 
 משך הקרנה:  116 דק' 
 שפת הסרט:  אנגלית
 סוגה:  סרט ויגילנטה, סרט מבוסס יצירה ספרותית, סרט פעולה, סרט דרמה 
 הכנסות באתר מוג'ו:   killerelite
 killerelite.com
 דף הסרט ב־IMDb
 
יחידת עילית הוא סרט פעולה בריטי-אוסטרלי משנת 2011, בכיכובם של ג'ייסון סטיית'האם, קלייב אוון ורוברט דה נירו ובבימויו של גארי מק'קנדרי. הסרט מבוסס על רומן משנת 1991 בשם "אנשי הנוצות" מאת ראנולף פינז.